CELEX: 62011TN0554
Language: sl
Date: 2011-10-18 00:00:00
Title: Zadeva T-554/11: Tožba, vložena 18. oktobra 2011 – Evropaïki Dynamiki proti Komisiji

17.12.2011   
            
            
               SL
            
            
               Uradni list Evropske unije
            
            
               C 370/28
            
         Tožba, vložena 18. oktobra 2011 – Evropaïki Dynamiki proti Komisiji
   (Zadeva T-554/11)
   2011/C 370/47
   Jezik postopka: angleščina
   
      Stranki
   
   
      Tožeča stranka: Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atene, Grčija) (zastopnika: N. Korogiannakis in M. Dermitzakis, odvetnika)
   
      Tožena stranka: Evropska komisija
   
      Predlogi
   
   
               —
            
            
               Sklep Evropske komisije, da ne bo izvršila plačil, dolgovanih tožeči stranki, in da bo namesto tega izterjala že plačan znesek v okviru izvajanja pogodbe EuropeAid/124378/D/SER/TN (št. 2007/145-464), ki je bil tožeči stranki posredovan z dopisom z dne 8. avgusta 2011 (sklic: C&F/2011/D/001101), in priloženi opomin dolžniku, naj se razglasita za nična;
            
         
               —
            
            
               vsi upoštevni sledeči sklepi tožene stranke naj se razglasijo za nične; in
            
         
               —
            
            
               naj se toženi stranki naloži plačilo pravnih in drugih stroškov ter izdatkov, povezanih s to tožbo.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja pet tožbenih razlogov.
   
               1.
            
            
               Prvi tožbeni razlog: tožena stranka naj bi storila očitno napako pri presoji, ko je odločila, da mora tožeča stranka vrniti določen znesek, namesto da bi ji plačala dolgovani znesek za opravljeno, odobreno in potrjeno delo.
            
         
               2.
            
            
               Drugi tožbeni razlog: tožena stranka naj bi napačno razlagala pravno podlago in svojo pravico do vračila zahtevanega zneska in naj bi s tem kršila člen 79 podrobnih pravil za izvajanje finančne uredbe (1), ker ni upoštevala potrdila na evidencah opravljenih ur strokovnjakov tožeče stranke in obsega njihovega opravljenega in ustrezno potrjenega dela, zlasti ker ni podala in tempore non suspecto pripomb glede opravljenega dela.
            
         
               3.
            
            
               Tretji tožbeni razlog: tožena stranka naj bi kršila načelo dobrega upravljanja, dobre vere in načelo varstva legitimnih pričakovanj, ker:
               
                           —
                        
                        
                           je zavrnila plačilo dolgovanih zneskov za potrjeno in sprejeto delo;
                        
                     
                           —
                        
                        
                           ni pravočasno obvestila tožeče stranke o morebitnih dvomih glede obveznosti plačila zneskov, ki jih je potrdil revizor, tožeči stranki; in
                        
                     
                           —
                        
                        
                           je spodbujala tožečo stranko, da nadaljuje z delom 12 mesecev in opravlja storitve, tako da je ustvarjala napačen vtis, da bo za to delo plačana.
                        
                     
         
               4.
            
            
               Četrti tožbeni razlog: tožena stranka naj bi kršila obveznost obrazložitve in pravico tožeče stranke do obrambe, ker je zavrnila plačilo dolgovanega zneska in je namesto tega odredila izterjavo določenega zneska od tožeče stranke, ne da bi svojo odločitev glede zneska kakorkoli obrazložila ali utemeljila.
            
         
               5.
            
            
               Peti tožbeni razlog: izvršitev izpodbijanega sklepa naj bi pomenila zlorabo pooblastil.
            
         
      (1)  Uredba Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (UL, posebna izdaja v slovenščini, poglavje 1, zvezek 4, str. 145).